CONVENI REGULADOR

REUNITS

..............................., amb DNI ..............................., amb domicili al carrer .............................. , núm. ......., de la localitat de ..............................., i

..............................., amb DNI ..............................., amb domicili al carrer .............................. , núm. ......., de la localitat de ............................... .

Totes dues parts es reconeixen mútuament la capacitat suficient per a aquet acte, i de les seves lliures i espontànies voluntats

MANIFESTEN

1.	Que es van casar a la localitat de ............................... el dia ....... de ....... de ....... .

2.	Que d’aquesta unió ha sorgit un únic fill, ..............................., nascut a la localitat de ............................... el dia ....... de ....... de ....... .

3.	Que el règim econòmic del matrimoni és el de separació de béns del dret civil català.

4.	Que, en el desenvolupament de la vida marital, han sorgit diverses desavinences que impossibiliten el manteniment de la vida en comú i la seva convivència normal, per la qual cosa han decidit resoldre els efectes del seu divorci basant-se en aquest conveni regulador i ultimar la legalització d’aquest divorci per la via consensual. A aquest efecte, formalitzen els següents

PACTES

1. Ús i gaudi del domicili conjugal

L’ús i gaudi de l’habitatge conjugal (situat a la localitat de ..............................., carrer ..............................., núm. ......., .......) i del parament domèstic s’atribueix al pare. La mare, però, podrà retirar de l’habitatge esmentat tot el parament i els estris d’ús personal. 

Tots dos progenitors es comprometen a notificar-se amb antelació un possible canvi de domicili i a propiciar una relació fluida amb el fill en comú, àmplia i flexible, d’acord amb la conveniència de cada moment i atenent sempre a l’interès del menor. 

En aquest sentit, la senyora ............................... manifesta que fixa el seu domicili a la localitat de ..............................., carrer ..............................., núm. ......., ....... .

El fill ............................... té el seu domicili en el del pare, sense perjudici que, atesa la seva edat, pugui fixar-lo més endavant en el domicili matern si aquesta és la seva voluntat.

2. Guarda i custòdia

Respecte a la guarda i custòdia del menor, per acord de totes dues parts s’estableix que sigui compartida per tots dos progenitors, en considerar aquesta solució la més òptima i idònia per al bon desenvolupament, l’educació i l’equilibri emocional del fill hagut en matrimoni.

Cal precisar, per una banda, l’edat del menor (...... anys), i, per l’altra, la proximitat entre els domicilis patern i matern, la qual cosa facilita que aquest no canviï els seus hàbits. Així mateix, els horaris laborals dels progenitors són totalment compatibles per a l’atenció i la cura del menor.

3. Règim de visites

El règim de visites del menor ............................... a favor dels pares ha de ser el que lliurement pactin tots dos consorts. No obstant això, en cas que no es posessin d’acord, s’estableix amb caràcter subsidiari el règim de visites següent a favor del pare:

En els períodes en què un dels progenitors no tingui el fill ............................... amb ell o ella, podrà tenir-lo en la seva companyia un dia entre setmana de dilluns a divendres.

Vacances d’estiu

Cada progenitor pot tenir el fill............................... la meitat dels períodes de vacances escolars d’estiu. Els anys senars, el pare tria primer el període que vol estar amb el menor; els anys parells, la mare tria primer el període que vol estar amb el menor. Aquesta elecció s’ha de comunicar a l’altre progenitor abans de l’1 de juny de cada any. En defecte d’acord entre el progenitors, el pare pot tenir-lo el primer període dels anys senars, i la mare el primer període dels anys parells.

Vacances de Nadal

Cada progenitor pot tenir el fill............................... la meitat dels períodes de vacances escolars de Nadal. Els anys senars, el pare tria primer el període que vol estar amb el menor; els anys parells, la mare tria primer el període que vol estar amb el menor. Aquesta elecció s’ha de comunicar abans de l’1 de novembre de cada any. En defecte d’acord entre els progenitors, el pare pot tenir-lo el primer període dels anys senars, i la mare el primer període dels anys parells. El canvi s’ha de fer el dia 31 de desembre a la tarda.

Vacances de Setmana Santa

Ateses les característiques especials de durada i moviment en el calendari d’aquestes vacances, s’estipula que les vacances de Setmana Santa tenen una durada de 10 dies a partir del dia que finalitza el període lectiu. Dit això, el menor té dret a passar una meitat de les vacances amb la mare i l’altra meitat amb el pare. Per tant, els anys senars, el pare tria primer el període que vol estar amb el fill; els anys parells, la mare tria primer el període que vol estar amb el fill. Aquesta elecció s’ha de comunicar abans de l’1 de febrer de cada any. En defecte d’acord entre el progenitors, el pare pot tenir-lo el primer període dels anys senars, i la mare el primer període dels anys parells. El canvi s’ha de fer el cinquè dia de les vacances.

4. Pensió alimentària

Tots dos progenitors acorden no establir pensió alimentària a favor del fill ..............................., ja que s’estableix una custòdia compartida, de tal manera que cada progenitor ha de satisfer els aliments del menor durant el període que convisqui amb ells.

A l’efecte d’aclariments oportuns, s’entén per aliments, conforme a l’article 237-1 del Codi, tot el que és indispensable per al manteniment, l’habitatge, el vestit i l’assistència mèdica del menor, i també s’hi inclouen les despeses necessàries per a la seva formació, com ara les classes extraescolars contractades a l’inici de cada curs escolar, i les despeses per a la continuació de la mateixa formació una vegada hagi arribat a la majoria d’edat, com la formació universitària o qualsevol altra que no hagi completat abans per causa que no li sigui imputable i mantingui un rendiment regular. 

Pel que fa a altres despeses extraordinàries com ara classes, viatges a l’estranger i activitats extraescolars que no siguin les incloses en el contingut dels aliments ordinaris, així com les despeses sanitàries que no estiguin cobertes per l’assistència sanitària pública i altres d’anàlogues, han de ser satisfetes a parts iguals pel senyor ............................... i per la senyora ..............................., havent estat informats i havent expressat l’acceptació, tots dos progenitors, de forma prèvia, del concepte i el cost d’aquestes despeses, excepte en els casos d’urgència. El progenitor que satisfaci la totalitat de la despesa extraordinària ho ha de justificar documentalment amb l’aportació de còpia de la factura o el rebut de l’import satisfet per tal que l’altre progenitor liquidi el cinquanta per cent restant de la depesa corresponent.

Aquestes despeses extraordinàries s’han de pagar en el moment que siguin exigides per a cobrir-les o com a màxim en el termini de 5 dies des de la seva comunicació per part de la persona, entitat o organisme a qui correspongui cobrar aquesta despesa extra. En determinats casos i si ho vol exigir així la persona, entitat o organisme a qui correspongui cobrar la despesa extra generada, els progenitors han d’avançar cada un la seva part en el termini o terminis i quanties necessàries.

5. Prestació compensatòria

Tots dos cònjuges acorden no establir cap prestació compensatòria a favor de l’altre, tenint en compte que no es produeixen les circumstàncies expressades en l’article 233-14 del Codi civil de Catalunya, que cada un pot atendre les seves necessitats i que la situació actual no els produeix desequilibri econòmic respecte de l’altre.

6. Regulació d’aspectes patrimonials després del divorci

Atès que els cònjuges han decidit portar a terme l’acció de divorci, és del seu interès regular els aspectes següents de caràcter patrimonial:

6.1 Béns immobles:

Habitatge, pàrquing i traster:

Els cònjuges manifesten que l’habitatge conjugal el tenen a títol de propietat, juntament amb la plaça de pàrquing i local traster, i que van ser adquirits en data .......  de ....... de ....... per meitats indivises en escriptura atorgada davant el notari de la localitat de ...............................  senyor/senyora ............................... (protocol .......).

L’habitatge està situat al carrer ..............................., núm. ......., ......., de la localitat de ............................... i inscrit en el Registre de la Propietat de ............................... núm. ....... al volum ......., llibre ......., foli ....... i finca registral núm. ......... .

El pàrquing és l’assenyalat amb el número ....... de la mateixa finca i inscrit en el Registre de la Propietat de ............................... núm. ....... al volum ......., llibre ......., foli ....... i finca registral núm. ......... .

El traster és l’assenyalat amb el número ....... de la mateixa finca i inscrit en el Registre de la Propietat de ............................... núm. ....... al volum ......., llibre ......., foli ....... i finca registral núm. ......... .

L’habitatge té constituïda una hipoteca actual a favor de l’entitat bancària ...............................  de capital inicial de ......... €. En data de  ......... queda pendent un capital de ......... €, i es comprometen totes dues parts a continuar pagant les quotes de capital i interessos que es meritin a partir d’ara per meitats, per la qual cosa mantindran obert el compte a l’entitat bancària a on es fa efectiva la hipoteca en la qual aniran ingressant mensualment els recursos econòmics suficients per a cobrir les quotes que es vagin generant a partir d’ara.
 
Amb posterioritat, concretament en data ............................... en escriptura atorgada davant el notari de la localitat de ............................... senyor/senyora ...............................  (protocol .....), totes dues parts varen formalitzar una segona hipoteca sobre l’habitatge conjugal amb un capital inicial de ......... €, del qual queda pendent en data ......... un capital de ......... €, prenent totes dues parts el mateix compromís anterior.

El pàrquing té constituït igualment una hipoteca actual a favor de l’entitat bancària ...............................  de capital inicial ......... €, i queda pendent en data ...............................  un capital de ......... €.

El senyor ............................... conservarà l’ús del domicili que fou el conjugal, així com la plaça de pàrquing i traster vinculats del carrer ..............................., núm. ......., ......., assumint totes les despeses corresponents a impostos, taxes, subministraments, despeses de comunitats i assegurances.

Local

Local situat al carrer ..............................., destinat a bar, inscrit en el Registre de la Propietat de ............................... núm. ....... al volum ......., llibre ......., foli ....... i finca registral núm. ......... .

Aquest local té una hipoteca a favor de l’entitat bancària ............................... constituïda en escriptura pública autoritzada pel notari de la localitat de ...............................  senyor/senyora ............................... en data ........., per un principal de ....... €, i existeix un capital pendent en data ....... de ......... €.

La senyora ............................... conserva, posseeix i explota el local comercial del carrer ............................... assumint totes les despeses corresponents a impostos, taxes, subministraments, despeses de comunitats i assegurances.

6.2	Béns mobles:

Vehicles

Les parts manifesten que hi ha tres vehicles. És voluntat de les parts que aquests vehicles continuïn en possessió i titularitat del senyor ..............................., amb total indemnitat per a la senyora ..............................., pel que fa als tributs, les taxes i les despeses de manteniment o reparacions. 

Préstecs pendents

No n’hi ha.

Comptes corrents

A excepció del compte corrent de l’entitat bancària ............................... per pagar la hipoteca de l’habitatge que fou conjugal, totes dues parts declaren que tenen un compte a favor del seu fill ............................... . No tenen, a part dels esmentats, altres dipòsits o comptes bancaris en comú.

6.3	Compromisos adquirits per les parts amb relació als béns descrits

Les parts manifesten:

1.	Que és decisió de tots dos cònjuges no dissoldre, liquidar o transmetre els béns immobles descrits més amunt, en el benentès que llur voluntat radica en el fet que siguin destinats en el futur al fill comú del matrimoni, per la qual cosa es comprometen a formalitzar els pactes i compromisos escaients bé siguin intervivos o mortis causa per donar compliment a aquesta voluntat.

2.	Que, en el cas que s’arribi a vendre per voluntat de les parts algun dels béns immobles, és intenció de totes dues parts que els guanys siguin repartits per meitats i, si s’escauen, les pèrdues i les despeses de la transmissió també siguin assumides per meitats.

3.	Que, així mateix, el senyor ............................... garanteix el 50% del pagament de la renda i les quantitats assimilades de l’arrendament de l’habitatge on s’ubiqui el domicili de la senyora ................................ .

Que, així mateix, el senyor ............................... garanteix el 50% del pagament de la renda i les quantitats assimilades de l’arrendament de l’habitatge on s’ubiqui el domicili de la senyora ................................ . En el supòsit que la senyora ............................... canviï a un altre habitatge en règim de lloguer, el senyor ...............................  en continuarà garantint el 50%, però aquesta garantia no podrà superar la meitat de la renda que pagava la senyora ............................... en el contracte anterior. Si la renda actual a pagar fos inferior a l’antiga, la garantia que prestarà el senyor ............................... serà el 50% sobre la renda actual. 
 
7. Resolució de conflictes

Totes dues parts manifesten que, en cas de conflicte en la interpretació o aplicació d’aquest conveni, sempre solucionaran les desavinences de comú acord; en cas que això no sigui possible, i abans d’iniciar qualsevol acció en la jurisdicció civil, resoldran el conflicte a través del mediador que designin de comú acord; i en cas que això tampoc sigui possible, ho faran a través del que designi la Generalitat mitjançant el Centre de Mediació de Dret Privat de Catalunya o l’organisme que correspongui.

8. Compromís de les parts

Tots dos cònjuges es comprometen a ratificar aquest conveni davant l’autoritat judicial.

I, en prova de conformitat, subscriuen aquest conveni a la localitat de ............................... el dia ....... de ....... de ......., en tres exemplars, un per a cada part i el tercer per presentar al Jutjat de ............................... a l’efecte de ser ratificat i, si escau, aprovat per l’autoritat judicial en el moment processal oportú.

Signatures:

Sra. ...............................					Sr. ...............................